નવસારીના જલાલપોર વિસ્તારના બંધ ફળિયામાં અવાવરૂ જગ્યાએ સવારે એક અજાણી મહિલાની લાશ મળી આવતા સ્થાનિક રહીશોએ પોલીસને જાણ કરી હતી. પોલીસે ઘટનાસ્થળે ધસી જઈ મૃતક મહિલાની ઓળખ માટેના પ્રયાસો શરૂ કરતા તે મૂળ રાજસ્થાનના અલીરાજપુરની વતની અને હાલ નવસારીના દશેરાટેકરી વિસ્તારમાં રહેતા દુરસિંગ ચૌહાણની પત્ની આરલીબેન ચૌહાણ હોવાનું માલુમ પડ્યું હતું. પોલીસે ઝીણવટભરી તપાસ કરતા તેના ગળાના ભાગે અને મોં ઉપર કેટલાક નિશાન મળી આવ્યા હતા. જેને લઈ તેની હત્યા કરાઈ હોવાની શંકા પ્રબળ બની હતી. જોકે લોકોમાં તેના ઉપર બળાત્કાર કરી તેની હત્યા કરી લાશ ફેંકી દેવાઈ હોવાની વાત ચર્ચાના ચકડોળે ચઢી છે.